ஜம்மு & காஷ்மீர் இந்தியாவின் வடக்குமுனையில் உள்ள மாநிலமாகும். ஜம்மு அதன் கண்ணுக்கினிய நிலவியல் அமைப்புக்கும், பழங்கால கோயில்களுக்கும், இந்து புனித தலங்களுக்கும், அரண்மனைகள், பூங்காக்கள் மற்றும் கோட்டைகள் ஆகியவற்றுக்கு குறிப்பிடத்தக்கதாகும். இந்துக்களின் புனித் தலங்களான அமர்நாத் மற்றும் வைஷ்ணனோ தேவி கோயில்களுக்கு ஒவ்வோர் ஆண்டும் பத்தாயிரத்திற்கும் மேற்பட்ட இந்து பக்தர்கள் வருகைதருகின்றனர். ஜம்முவின் இயற்கையான நிலவமைப்புத் தோற்றமானது, அதனை தெற்காசியாவின் பிரபல சாகச சுற்றுலாத் தலங்களில் ஒன்றாக வைத்துள்ளது. ஜம்முவின் வரலாற்று நினைவுச் சின்னங்கள் ஒரு தனித்த இஸ்லாமிய மற்றும் இந்து கட்டிடக்கலைப் பாணிகளின் கலவையாக உள்ளன.

சுற்றுலாத்துறை காஷ்மீரின் பொருளாதாரத்தில் ஒரு முக்கிய பங்கு பெறுகின்றது. பன்முறை "புவியின் சொர்க்கம்" என சிறப்புப் பெயர் சூட்டப்பட்ட, காஷ்மீரின் மலைசூழ்ந்த இயற்கைக் காட்சிகள் நூற்றாண்டுகளாக சுற்றுலாப் பயணிகளை ஈர்த்துவருகிறது. தால் ஏரி, ஸ்ரீ நகர் பாலஹாம், குல்மார்க், உயுஸ் மார்க் மற்றும் மொகலாயப் பூங்காக்கள் முதலியவை குறிப்பிடத் தகுந்த இடங்கள் ஆகும். இருப்பினும், அரசியல் கிளர்ச்சியினால் சுற்றுலாத் தொழில் கடுமையாக பாதிக்கப்படுகிறது.

சமீப காலங்களில், லடாக் சாகச சுற்றுலாவுக்கு முக்கிய மையமாக உருவாகியுள்ளது. இமயமலைத்தொடரின் இந்தப் பகுதியானது மறைவற்ற சிகரங்களையும் ஆழமான மலை இடுக்கு வழிகளையும் கொண்டதால் "புவியில் நிலவு" என அழைக்கப்படுகின்றது, இது ஒரு காலத்தில் இந்தியத் துணைக்கண்டத்திலிருந்து ஆசியாவின் மேல்பகுதிகளுக்கான பட்டுப் பாதையாக அறியப்பட்டது. லேயானது வளர்ந்து வரும் ஒரு சுற்றுலாப் பகுதியாகும்.

"மேலும் காண்க: ஜம்மு & காஷ்மீரின் அதிகாரப்பூர்வ சுற்றுலாத்துறை வலைத்தளம்"

அஸ்ஸாம்
கேரளா
இந்தியாவின் வனவிலங்குகள்
ஜம்மு & காஷ்மீர்